FIMAGEn GDPR-ohjeistus kuvantekijöille | FIMAGE
FIMAGEn GDPR-ohjeistus kuvantekijöille
Julkaistu 24.05.2018 , kirjoittaja: Administration
Miten GDPR vaikuttaa FIMAGEn jäsenten ja kuvantekijöiden toimintaan?
Moni on varmasti miettinyt miten 25.5. voimaan astuva GDPR (General Data Protection Regulation) tulee vaikuttamaan omaan toimintaan yrittäjänä ja kuvantekijänä. Pyysimme asianajoyritystä luomaan erityisesti FIMAGEn jäsenten ja kuvantekijöiden näkökulmasta yhteenvedon lain tuomista vaatimuksista ja muutoksista. Pääset lataamaan ja lukemaan FIMAGEn-GDPR ohjeistuksen täältä. Linkin takaa löytyy ohjeistus, sekä yleinen check list toimenpiteitä varten. Toivottavasti tästä on hyötyä!
Tärkeintä on muistaa seuraavat asiat:
Kuva, josta henkilö voidaan tunnistaa lasketaan henkilötiedoksi, vaikkei tiedostoa olisi nimetty hänen nimellään. Tietosuoja-asetukseen on journalistisia poikkeuksia, eli katukuvaaminen, tapahtumakuvaaminen tms. julkisilla paikoilla on sallittua jatkossakin.
Varmista, että henkilötiedot ja kuvamateriaali on turvassa ja salasanoin suojattuna työkoneella ja pilvipalveluissa.
Jos keräät nettisivujesi kautta tietoa kävijöistä tai lähetät toimintaasi liittyen uutiskirjeitä, luo niistä tietosuojaseloste ja linkitä se sivustollesi. Varmista, että tiedät mistä vastaanottajan yhteystiedot on saatu, missä säilöt niitä ja että halutessaan vastaanottajien on helppo kirjautua postituslistaltasi pois.
Jos käsittelet henkilötietoja asiakkaidesi puolesta, voit kysyä heiltä valmista tietojenkäsittelysopimusta, tai luoda omasi ja sisällyttää se sopimukseesi.
Jos työllistät henkilöitä, tee heidän kanssaan salassapitosopimus, jossa otat huomioon asiakkuuksiesi kautta käsiteltävät henkilötiedot.
Jos henkilötietoja katoaa, tietokoneesi varastetaan tai materiaalia sisältävä muistitikku esimerkiksi hukkuu, tulee sinun tiedottaa asiaa koskevia 72 tunnin sisällä tietoturvaloukkauksen tapahtumisesta.
Kaikki kysymykset aiheeseen liittyen kannattaa lähettää osoitteeseen puheenjohtaja at fimage.fi. Tarvittaessa niihin haetaan vastaus asianajajalta ja vastaukset usein kysyttyihin kysymyksiin julkaistaan FIMAGEn nettisivuilla myöhemmin. Lataa ohjeistus täältä.
FIMAGEn omaan tietosuojaselosteeseen voit perehtyä täällä.
Fimagegdprohje